رضا علی عابدی

رضا علی عابدی ایک پاکستانی سفر نامہ نگار، صحافی، مصنف اور محقق ہیں۔ عمر کا ایک عرصہ بی بی سی اردو ریڈیو میں گزارا۔ کئی کتب کے مصنف و مؤلف ہیں۔ جن میں کتابیں اپنے آباء کی، ہمارے کتب، خانے جرنیلی سٹرک وغیرہ مشہور ہیں۔

حالات زندگی 
رضا علی عابدی 30 نومبر 1936ء روڑکی، ہریدوار ضلع، برطانوی ہندوستان میں پیدا ہوئے۔ ابتدائی تعلیم انہوں نے ہندوستان کے علاقے یوپی سے حاصل کی، ان کے والد کا تعلق لکھنؤ سے تھا۔ 1950ء میں پاکستان آ گئے۔ 13 برس کی عمر میں انہوں نے اخبارات و جرائد کا باقاعدگی سے مطالعہ شروع کیا جو 65سال بعد بھی جاری و ساری ہے۔ اخبارات کے مطالعہ سے وہ فن خبر نگاری سے مکمل واقف ہو چکے تھے جس کی وجہ سے انہوں نے 20 برس کی عمر میں 1956ء میں پہلی مرتبہ بائیں ہاتھ سے انگریزی خبر کا ترجمہ کیا۔ انہوں نے 1965ء کی جنگ کو نہ صرف دیکھا بلکہ اس کو مکمل اخبار میں رپورٹ بھی کیا۔ اس وقت وہ عملی طور پر روزنامہ حریت کے ساتھ منسلک تھے۔ اس کے بعد انگلستان مزید تعلیم کے حصول کے لیے اسکالرشپ پر چلے گئے۔ پھر 1972ء میں ا نہوں نے بی بی سی سے منسلک ہو کر عملی طور پر اپنے کیئرئرکا آغازکیا اور پھر بی بی سی کے پروگرام، ڈاکومنٹریاں تھیں اور رضاعلی عابدی تھے، بی بی سی نے انہیں پاکستان بلکہ پوری دنیا کے اردو بولنے والوں میں دلوں میں جا بٹھایا۔ اور یوں وہ 1996ء میں60 سال کی عمر میں ریٹارڈ ہوئے۔ رضا علی عابدی نے اب تک 30 سے زائد کتابیں لکھیں ہیں جس میں 16بڑوں اور14کتابوں کا تعلق بچوں اور کے مسائل و عمر سے ہے۔ اُن کو 6 نومبر 2013ء کو بہاولپور اسلامیہ یونیورسٹی کی طرف سے پی ایچ ڈی کی اعزازی ڈگری بھی دینے کااعلان کیا گیا۔

شائع شدہ کتب

سفر نامے 
 جرنیلی سٹرک، سنگ میل پبلی کیشن، لاہور 1986
 شیر دریا، سنگ میل پبلی کیشن، 1992
 جہازی بھائی، سنگ میل پبلی کیشن، 1995
  ریل کہانی ، سنگ میل پبلی کیشن، 1997
 کتب خانہ 
 پہلا سفر
 تیس سال بعد، 2012ء

بچوں کی کہانیاں 
 پہلا تارا، 
پہلی کرن، 
چمپکا، 
میری امی، 
پیاری ماں، 
الٹا گھوڑا، 
قاضی جی کا اچار، 
پہلی گنتی، 
بندر کی الف ب، 
چوری چوری چپکے چپکے، 
کمال کا آدمی  
نٹ کھٹ لڑکا (شاعری). 
تمام کتب سنگ میل پبلی کیشنز نے شائع کیں ہیں۔

ادبی کتب 
 کتب خانہ
 اردو کا حال 2012ء
 اپنی آواز (افسانے)
 جان صاحب (افسانے)
 حضرت علی کی تقریریں
 جانے پہچانے
 ملکہ وکٹوریا اور منشی عبد الکریم، سنگ میل پبلی کیشن لاہور، 2012ء
 نغمہ گر (برصغیر کے نغموں کی تاریخ)، سنگ میل پبلی کیشن، لاہور
 پہلا سفر (1982 کے پہلے پاک بھارت سفر کی روداد -- جون 2011ء، آکسفرڈ یونی ورسٹی پریس)
 ریڈیو کے دن (ذاتی یادشتیں -- 2012ء، سنگ میل پبلی کیشن، لاہور)
 اخبار کی راتیں (2014ء، سنگ میل پبلی کیشن لاہور)
 کتابیں اپنے آباء کی (انیسویں صدی کی اردو کتب)، سنگ میل پبلی کیشن، لاہور
 تیس سال بعد (پہلا پاک بھارت سفر + ہمارے کتب خانے، ایک ساتھ)
 پرانے ٹھگ (انیسویں صدی کے ٹھگوں کی مختصر تاریخ)، 2013ء، سنگ میل پبلی کیشن، لاہور

مزید دیکھیے 
 عالمی اردو کانفرنس، کراچی
 ملکہ وکٹوریا اور منشی عبد الکریم (کتاب)
 عباس حیدر عابدی
 ماہ طلعت عابدی

بیرونی روابط

حوالہ جات 

1935ء کی پیدائشیں
1936ء کی پیدائشیں
اردو سفر نامہ نگار
اردو صحافی
اردو غیر افسانوی مصنفین
اردو کالم نگار
اردو مصنفین اطفال
اردو نثر نگار
بقید حیات شخصیات
پاکستانی ریڈیو صحافی
پاکستانی صحافی
پاکستانی کالم نگار
پاکستانی ماہر لسانیات
پاکستانی مرد افسانہ نگار
پاکستانی مصنفین
ضلع ہردوار کی شخصیات
مملکت متحدہ کو پاکستانی تارکین وطن
مہاجر شخصیات
پاکستانی افسانہ نگار
پاکستانی سفر نامہ نگار
Short description is different from Wikidata